ทันเกมส์ ภาคบ่าย – บล.ไทยพาณิชย์
สรุปทิศทางตลาดภาคเช้า และแนวโน้มการลงทุนภาคบ่าย โดย บล.ไทยพานิชย์ 
9 ก.พ. 2559

สรุปภาวะตลาดภาคเช้า : ภาวะตลาดต่างประเทศกดดัน – SET โดน Sentiment ลบจากตลาดต่างประเทศซึ่งตลาดยุโรปและสหรัฐปรับลงแรง กังวลภาวะเศรษฐกิจโลกชะลอตัว รวมถึงการอ่อนตัวของราคาน้ำมันดิบ สะท้อนมาสู่ SET เปิดกระโดดลง 7 จุด และซึมลงมาต่ำกว่าระดับ 1,300 จุด ในช่วงที่ปัจจัยในประเทศไม่ได้มีประเด็นอะไรมากนัก ในช่วงฤดูรายงานผลประกอบการ ขณะที่สองกลุ่มหลักอย่าง พลังงาน และ ICT ที่หนุน SET ก่อนหน้านี้ มี Upside จำกัด ทั้งนี้ SET ปิดตลาดที่ระดับ 1,297.10 จุด -10.47 จุด หรือ -0.8% ด้วยมูลค่าซื้อขายที่ระดับ 1.3 หมื่นลบ. กลุ่มหลักแบงก์ และพลังงาน กดดันตลาด ปิดลบ -1.7% และ -1.5% ตามลำดับ ส่วน ICT ปิดลบเล็กน้อย -0.5% ด้านตลาดภูมิภาค ส่วนใหญ่ยังปิดในช่วงตรุษจีน โดยวันนี้อินโดฯ และฟิลิปปินส์ กลับมาเปิดทำการ ซึ่งไม่รอดอยู่ในแดนลบ ส่วนนิคเคอิ ดิ่งไปกว่า -5%
 
กลยุทธ์ที่แนะนำ : ช่วงบ่าย: หากยังพลิกกลับขึ้นมายืนเหนือ 1,300 จุด ไม่ได้ มีแนวโน้มอ่อนตัวลงต่อ โดยแนวรับถัดจาก 1,295 จุด อยู่ที่ 1,285 จุด ส่วนภาพรวม แม้เราให้การอ่อนตัวชุดนี้ ลงไปได้ถึง 1,275 จุด อย่างไรก็ตาม หากไม่ต่ำกว่านี้ มอง SET จะกลับมาปรับตัวขึ้นได้ต่อ กลยุทธ์ การเก็งกำไรช่วงนี้ เหมาะกับผู้รับความเสี่ยงได้สูง โดยมีหุ้นแนะนำตามสัญญาณเทคนิค ได้แก่ FORTH (รับ 7.45 ต้าน 8.20 Cut 7.20) และ SAMCO (รับ 3.86 ต้าน 4.32 Cut 3.74)
 